(Aangestuur vanaf Ob-rivier)
Die Ob in Nowosibirsk, Rusland
Die stroomgebied van die Ob
Oorsprong Saamvloei van Bija en Katoen in Bijsk, Altai-krai, Rusland
Monding Obdelta, Jamalo-Nenetsië, Rusland
Lengte 3 650 km (2 270 myl)
Oorspronghoogte 2 300 m (7 500 voet)
Gemiddelde afloop 12 475 m³/s (440 600 vt³/s)
Stroomgebiedopp. 2 972 497 km² (1 147 688 myl²)
Kaart van die Ob-bekken in Asië
Die Ob (Russies: Обь, [opʲ]) is ’n belangrike rivier in Wes-Siberië in Rusland wat saam met sy sytak die Irtisj een van die grootste rivierstelsels ter wêreld vorm (lengte: 5 410 km, stroomgebied: 2 975 000 km²). Dit vloei net deur Russiese grondgebied. Die Ob self is die vierde langste rivier in Rusland; van die oorsprong van die Irtisj tot by die mond van die Ob is dit die land se langste rivier. Dit het die langste riviermonding in die wêreld.
Nasa-Satellietbeeld van die Ob vlakby die monding in die Karasee
Die Ob word As, Jag, Kolta en Jema genoem deur die Chanti-volk, Kolta of Koeai deur die Nenets-volk en Oemar of Omar deur die Siberiese Tartare.
Albei bronriviere van die Ob, die Katoen en die Bija, ontspring in die Altai-gebergte. Van die stad Bijsk vloei die twee saam as die Ob, wat by Chanti-Mansiisk met die Irtisj saamvloei en daarna nog 1 162 km aflê na die Obboezem, die riviermonding aan die Karasee, waarin hulle uitmond.
Afgesien van die Irtisj is die belangrikste sytakke die Tom-, Tsjoelim-, Ket- Tim- en Wach-rivier. Nowosibirsk is die grootste stad aan die Ob. In die Siberiese Laagvlakte is Soergoet en Salechard die vernaamste stede.
Hierdie artikel is merendeels vertaal vanaf die Nederlandse Wikipedia-artikel nl:Ob (rivier)
Wikimedia Commons het meer media in die kategorie Ob.
(en) "Ob River". Encyclopædia Britannica. Besoek op 4 Augustus 2019.
Ontsluit van "https://af.wikipedia.org/w/index.php?title=Ob&oldid=2024020"